नए सत्र में भी नहीं शुरू होगा गर्ल्स कॉलेज
1995 में जिले को गर्ल्स कालेज की सौगात मिली। तीन विषय राजनीति, अर्थशास्त्र, समाजशास्त्र से शुरूवात हुई। 2011-12 से बीकाम विषय शुरू हुआ। कालेज को विज्ञान, गणित, आईटी सहित अन्य विषयों का इंतजार।
8.33 एकड़ में नया कैम्पस
नया कालेज भवन 8.33 एकड़ में बन रहा है। 193.46 लाख की लागत से हो रहा है निर्माण।
एक वर्ष की निर्माण अवधि के साथ 14 दिसंबर 2014 को काम शुरू हुआ था।
कालेज कैम्पस के आसपास गड्ढाें के कारण 4 फीट तक पानी भरता है, जिन्हें पाटा नहीं गया है।
भास्कर न्यूज | धमतरी
कलेक्टर भीम सिंह की पहल पर गर्ल्स कालेज को आवंटित भूमि पर भवन का निर्माण इतनी सुस्त गति से हो रहा है कि नए शिक्षण सत्र में यहां क्लासेस शुरू होने की संभावना नहीं दिखाई पड़ती।
193.46 लाख रुपए की लागत से जनपद कार्यालय धमतरी के पीछे यह भवन बन रहा है। निर्माण के लिए ठेकेदार को दी गई 12 माह की अवधि 14 दिसंबर 2015 को समाप्त हो चुकी है, लेकिन बिल्डिंग का कार्य अब तक पूरा नहीं हुआ है। कमरों के अलावा कई और काम अधूरे हैं। वहीं गर्ल्स काॅलेज किराए के भवन में संचालित हो रहा है। पीडब्ल्यूडी अधिकारी भी यहां निरीक्षण करने नहीं आते। गुरूवार को यहां सिर्फ मजदूर ही काम करते दिखे।
शुरू से किराए के भवन: डा. नारायणराम मेघा वाले शासकीय गर्ल्स कालेज की स्थापना 1995 में हुई। 20 वर्ष बाद भी कालेज की खुद की बिल्डिंग नहीं बनी है। बालिका शिक्षा की बदहाली का यह एक जीता जागता उदाहरण है। विडंबना है कि जिस म्युनिसिपल स्कूल के 4 कमरे से इसकी शुरूआत हुई थी, आज यहीं 5 कमरों में संचालित हो रही है। बीते दो साल से छात्राएं बदलते कालेज भवन से परेशान हैं। सिहावा रोड स्थित कालेज भवन जर्जर होने के बाद पुराने मंडी परिसर के कमरों में कुछ महीने कक्षाएं लगी। फिर यहां अव्यवस्था होने पर म्युनिसिपल स्कूल के मिडिल स्कूल बिल्डिंग में कक्षाएं शिफ्ट की गई।
धमतरी। जनपद कार्यालय के पीछे निर्माणाधीन गर्ल्स कालेज।
hin_Deva awa_Deva bho_Deva hin_Deva hin_Deva hin_Deva mar_Deva hin_Deva hin_Deva hin_Deva bho_Deva